El Reglament CE 510/2006, del Consell, de 20 de març, sobre la protecció de les indicacions geogràfiques protegides i les denominacions d'origen dels productes agrícoles i alimentaris, estableix la normativa aplicable a la protecció de les denominacions d'origen i a les indicacions geogràfiques protegides.
L'apartat primer de l'article 128 de l'Estatut d'autonomia de Catalunya assenyala que correspon a la Generalitat de Catalunya la competència exclusiva sobre denominacions d'origen i altres mencions de qualitat, que inclou el règim jurídic de creació i funcionament.
L'apartat segon d'aquest article assenyala que correspon igualment a la Generalitat de Catalunya l'aprovació de les seves normes reguladores.
D'altra banda, l'article 116.1.b) de l'Estatut d'autonomia de Catalunya atorga competències exclusives a la Generalitat de Catalunya en matèria de qualitat dels productes agroalimentaris.
En aquest àmbit la Llei 14/2003, de qualitat agroalimentària, és la norma reguladora del sector agroalimentari de qualitat a Catalunya.
Aquesta norma ha estat desplegada pel Decret 285/2006, de 4 de juliol.
La sol·licitud al Registre de denominacions d'origen protegides i d'indicacions geogràfiques protegides de la Indicació Geogràfica Protegida Pa de Pagès Català juntament amb el seu document únic es va sotmetre a informació pública en data 18 d'octubre de 2010 (DOGC núm. 5736, de 18.10.2010) i 8 de novembre de 2010 (BOE núm. 270, de 8.10.2010) sense que es presentés cap al·legació.
La Resolució AAM/829/2011, de 29 de març (DOGC núm. 5853, de 6.4.2011) del conseller d'Agricultura, Ramaderia, Pesca, Alimentació i Medi Natural ha publicat la Resolució per la qual s'adopta la decisió favorable sobre la sol·licitud d'inscripció de la Indicació Geogràfica Protegida Pa de Pagès Català al Registre comunitari de les denominacions d'origen protegides i de les indicacions geogràfiques protegides.
En data 30 de maig de 2011 es va trametre, de conformitat amb l'article 6.2 del Decret 285/2006, de 4 de juliol, al Ministeri d'Agricultura, Pesca i Alimentació, l'expedient corresponent juntament amb la documentació requerida a l'article 5.7 del Reglament CE 510/2006, de 20 de març, sobre la protecció de les indicacions geogràfiques i de les denominacions d'origen dels productes agrícoles i alimentaris, als efectes del seu trasllat a la Comissió Europea per a la inscripció de la Indicació Geogràfica Protegida.
D'acord amb això i amb els articles 7.4 i 10.3 de la Llei 14/2003, de 13 de juny, de qualitat agroalimentària, i l'article 6.2 del Decret 285/2006, de 4 de juliol, es considera necessari aprovar amb caràcter transitori, fins a la seva inscripció definitiva al Registre comunitari, la Indicació Geogràfica Protegida Pa de Pagès Català, aprovar el seu Reglament i reconèixer el Consell Regulador provisional.
L'Ordre conté un annex dedicat al Reglament de la Indicació Geogràfica Protegida on s'especifiquen els requisits d'elaboració del producte protegit que s'hi empara, les característiques del producte, el registre obligatori que ha de tenir el Consell Regulador, els drets i les obligacions de les persones inscrites, el funcionament i l'organització del Consell Regulador, i el sistema de finançament.
Aprovar el reconeixement de la indicació geogràfica protegida Pa de Pagès Català amb caràcter transitori fins a la seva inscripció definitiva al registre comunitari de denominacions d'origen protegides i indicacions geogràfiques protegides.
Aprovar el Reglament de la IGP Pa de Pagès Català, amb caràcter transitori, el text del qual figura a l'annex d'aquesta Ordre.
Reconèixer el consell regulador provisional de la IGP Pa de Pagès Català.
Reglament de la Indicació Geogràfica Protegida Pa de Pagès Català
Queda protegida amb la Indicació Geogràfica Protegida Pa de Pagès Català el pa que reuneixi les característiques definides en aquest Reglament i que compleixi en l'elaboració, la designació i la comercialització tots els requisits que exigeix el plec de condicions, que es pot consultar a la pàgina web del Departament d'Agricultura, Ramaderia, Pesca, Alimentació i Medi Natural http://www.gencat.cat/daam/plec-pa-pages-catala.
El pa protegit per la IGP Pa de Pagès Català és un pa tradicional, rodó, de crosta cruixent, molla tendra i alveolat gran, on com a mínim el format es realitza de forma manual.
Tot el procés es realitza seguint una elaboració tradicional, amb fermentacions lentes, coent sempre les masses en forns de solera refractària.
Extensió de la protecció de la Indicació Geogràfica Protegida
2.1 La protecció atorgada s'estén al nom Pa de Pagès Català.
2.2 L'extensió i el règim jurídic de la protecció és la que assenyala l'article 6 de la Llei 14/2003, de 13 de juny, de qualitat agroalimentària, i les disposicions que la desenvolupin.
3.1 El Consell Regulador ha de disposar d'un manual de gestió de qualitat, on es recullen les actuacions i els procediments que realitza el Consell Regulador en matèria de certificació i control de la manera que determinen els articles 18 i 19 d'aquest Reglament.
3.2 El manual de gestió de qualitat l'ha d'aprovar el Consell Regulador i s'ha de presentar a la direcció general competent en matèria de qualitat agroalimentària per a la seva homologació.
3.3 El manual de gestió de qualitat no té validesa mentre no hagi obtingut aquesta homologació.
3.4 Qualsevol modificació del manual de gestió de qualitat aprovat pel Consell Regulador s'ha de presentar davant de la direcció general competent en matèria de qualitat agroalimentària per a la seva homologació.
Elaboració i presentació del pa
La zona d'elaboració del pa emparat per la Indicació Geogràfica Protegida Pa de Pagès Català comprèn tot el territori de Catalunya.
El producte protegit amb la Indicació Geogràfica Protegida Pa de Pagès Català s'elabora exclusivament per les fleques inscrites al Registre d'establiments elaboradors.
Tot el procés es realitza amb les matèries primeres, en els percentatges i amb les característiques descrites a l'apartat E del plec de condicions, a l'article 9 d'aquest Reglament i al manual de gestió de qualitat.
Instal·lacions d'elaboració i punts de venda
6.1 Els locals inscrits al Registre d'establiments elaboradors a què fa referència l'article 10 d'aquest Reglament han de reunir els requisits de caràcter tècnic i sanitari que estableixi la legislació vigent.
6.2 Formulada la petició d'inscripció al Registre, les fleques elaboradores han de ser inspeccionades pel personal tècnic que el Consell Regulador designi, amb la finalitat de comprovar-ne les característiques i comprovar si reuneixen o no les condicions tècniques mínimes requerides per a la correcta elaboració i venda del pa amb Indicació Geogràfica Protegida Pa de Pagès Català.
6.3 Les fleques elaboradores inscrites al Registre d'establiments elaboradors i els punts de venda associats poden tenir altres línies d'elaboració i/o venda no incloses a la IGP Pa de Pagès Català, sempre que es pugui garantir la traçabilitat, l'origen i la qualitat del pa protegit per la IGP.
Les tècniques emprades en l'elaboració del pa han de ser les adequades per obtenir productes de la màxima qualitat amb el manteniment dels caràcters tradicionals del pa de la zona de producció descrits a l'apartat E del plec de condicions, al manual de gestió de qualitat, i d'acord amb la normativa sectorial aplicable vigent.
8.1 La IGP Pa de Pagès Català es presenta al públic en peça sencera i sense tallar.
S'utilitza sempre un embolcall individual per a cada peça de pa.
8.2 L'envasat s'ha de realitzar al punt de venda, just abans de la venda del producte al consumidor final.
8.3 Només podrà tallar-se en llesques en el moment de la venda, si el client ho sol·licita.
8.4 Les dimensions de les peces de pa es descriuen en el plec de condicions i en el manual de gestió de qualitat d'acord amb el procediment que estableix el Decret 285/2006, de 4 de juliol.
9.1 El pa protegit per la Indicació Geogràfica Protegida Pa de Pagès Català ha de reunir en el moment de la seva expedició les característiques visuals i organolèptiques següents, previstes a l'apartat b.2) del plec de condicions:
És un pa rodó girat, d'imatge rústica.
La molla és d'alveolat gran i irregular.
És del mateix color blanc que la farina que s'utilitza i, roman tendre en el temps.
La crosta és gruixuda i cruixent, de color torrat amb cert clivellat resultat de l'obertura en el moment de la cocció.
b) Característiques organolèptiques:
És un pa de gran aroma i sabor, amb certa acidesa que manté la sensació de frescor i una textura agradable passades 8-9 hores.
9.2 El pa que no reuneixi les característiques esmentades en l'article anterior, en el plec de condicions i en el manual de gestió de qualitat no podrà ser emparat ni comercialitzat sota la Indicació Geogràfica Protegida Pa de Pagès Català.
Registre d'establiments elaboradors
10.1 El Consell Regulador gestiona el Registre d'establiments elaboradors.
10.2 Aquest registre inclou una secció dedicada a les dades referents als punts de venda que es regeix per l'article 11.
10.3 Les sol·licituds d'inscripció al Registre s'han d'adreçar a la Comissió Rectora del Consell Regulador i s'han d'acompanyar dels models d'impresos normalitzats que s'estableixen al manual de gestió de qualitat, amb la informació següent:
a) Identificació de la persona titular i l'empresa.
b) Identificació de les instal·lacions.
c) Identificació dels punts de venda.
10.4 Després de verificar totes les dades presentades, el Consell Regulador ha de comunicar, si escau, a la persona interessada, les deficiències detectades.
Aquesta disposa d'un termini de trenta dies hàbils per aportar la documentació requerida o esmenar-la.
Un cop transcorregut aquest termini sense aportar la documentació requerida, el Consell Regulador pot, respectant la proporcionalitat i importància de la documentació requerida, ordenar l'arxivament de la sol·licitud.
Si presentada la documentació no es produeix una resolució expressa del Consell Regulador en un termini de dos mesos es considerarà estimada la sol·licitud.
Aquest termini s'inicia des de la darrera documentació presentada.
10.5 El Consell Regulador ha de denegar les inscripcions que no s'ajustin als preceptes del Reglament o als acords adoptats pel Consell Regulador sobre condicions complementàries de caràcter tècnic que han de reunir els obradors de les fleques elaboradores sol·licitants i els punts de venda vinculats.
Contra l'acord de denegació d'inscripció es pot interposar recurs d'alçada davant el director o la directora general competent en matèria de qualitat alimentària.
10.6 La inscripció en aquests registres no eximeix les persones interessades de l'obligació d'inscriure's als registres que amb caràcter general estiguin establerts a la normativa vigent.
10.7 Al Registre d'establiments elaboradors s'hi poden inscriure totes les fleques elaboradores situades a la zona d'elaboració que estableix l'article 4 d'aquest Reglament, i que així ho sol·licitin, i que el Consell Regulador comprovi que són aptes per elaborar pa que pot optar a ser protegit per la Indicació Geogràfica Protegida Pa de Pagès Català.
10.8 A la inscripció del Registre d'establiments elaboradors hi ha de figurar el nom de la persona física o jurídica, o el seu representant, el domicili, el municipi, les dades dels forns utilitzats, i totes les dades que calguin per a la seva identificació i catalogació d'acord amb el plec de condicions i el manual de gestió de qualitat.
10.9 El Consell Regulador ha de facilitar les dades de les persones inscrites al Registre d'establiments elaboradors per tal que figurin al Registre de distintius d'origen i qualitat agroalimentària de Catalunya, secció primera, d'acord amb els articles 76.2 i 79 del Decret 285/2006, de 4 de juliol, i per facilitar els estudis científics, estadístics i informes de gènere respectant, en tot cas la Llei orgànica 15/1999, de 13 de desembre, de protecció de dades de caràcter personal.
10.10 El Consell Regulador ha de lliurar a la persona titular un certificat acreditatiu de la seva inscripció en la IGP Pa de Pagès Català.
10.11 Es produeix la baixa de qualsevol inscrit al Registre d'establiments elaboradors per inactivitat durant un any consecutiu.
11.1 S'entén per punt de venda, tot aquell establiment en el qual es ven pa emparat per la IGP Pa de Pagès Català al consumidor/a final.
Pot tractar-se del mateix establiment on està ubicat l'obrador d'una fleca elaboradora, d'un altre establiment propi de la fleca elaboradora, o bé d'un altre establiment on una fleca elaboradora subministri els pans emparats.
11.2 A la secció de punts de venda de pans emparats es recullen les dades de tots els establiments on es comercialitzin pans emparats per la IGP.
11.3 Les fleques elaboradores comunicaran en la sol·licitud d'inscripció al Consell Regulador els punts de venda on venen o als quals subministren els pans emparats, per al seu control per part del Consell Regulador.
A la comunicació hi han de figurar les dades necessàries per la correcta identificació de l'establiment i catalogació d'acord amb el plec de condicions i el manual de gestió de qualitat.
11.4 Tot punt de venda de pans emparats per la IGP està vinculat a la inscripció d'una fleca elaboradora inscrita al registre d'establiments elaboradors segons l'article 10 que l'hagi comunicat en la seva inscripció.
12.1 Per a la vigència de les inscripcions al registre de la IGP és indispensable complir en tot moment amb els requisits que imposa aquest capítol, i han de comunicar al Consell Regulador qualsevol variació que afecti les dades subministrades en la inscripció, quan es produeixi.
12.2 El Consell Regulador o en el seu cas l'Administració competent, pot efectuar inspeccions periòdiques per comprovar l'efectivitat de tot el que disposa l'article anterior.
12.3 El Consell Regulador o en el seu cas l'Administració competent pot en qualsevol moment sol·licitar la tramesa d'informació de les persones físiques o jurídiques inscrites als seus Registres, als efectes de comprovar la vigència i la veracitat de les dades que hi figuren.
12.4 Totes les inscripcions als Registres les ha de renovar d'ofici el Consell Regulador en un termini màxim de dos mesos, a partir de la modificació de les dades que hagi sol·licitat la persona interessada.
12.5 Qualsevol fleca inscrita al Registre d'establiments elaboradors que vulgui modificar o instal·lar un nou obrador destinat a elaborar pans emparats per la IGP Pa de Pagès Català, ho ha de comunicar al Consell Regulador abans d'iniciar la modificació o instal·lació als efectes de l'autorització corresponent.
12.6 Qualsevol fleca inscrita al registre d'establiments elaboradors que vulgui inscriure un nou punt de venda per comercialitzar pans emparats per la IGP Pa de Pagès Català, ho ha de comunicar al Consell Regulador abans d'iniciar l'activitat.
13.1 En cas d'abandonar l'activitat com a establiment elaborador, les fleques elaboradores inscrites han de comunicar-ho al Consell Regulador per escrit, deixar d'utilitzar la Indicació Geogràfica Protegida Pa de Pagès Català i retornar al Consell Regulador totes les etiquetes i tots els documents de la IGP que no s'hagin utilitzat, amb una anticipació mínima de tres mesos i en tot cas immediatament abans del cessament efectiu.
13.2 En cas d'abandonar l'activitat com a punt de venda, aquest ha de deixar d'utilitzar la Indicació Geogràfica Protegida Pa de Pagès Català i retornar totes les etiquetes i tots els documents de la IGP que no s'hagin utilitzat a l'establiment elaborador al qual està vinculat.
L'establiment elaborador ha de comunicar el cessament de l'activitat al Consell Regulador per escrit.
13.3 El cessament de l'activitat de la fleca elaboradora inscrita no l'eximeix del pagament de les quotes que li corresponen i que ja s'hagin meritat en la data de la recepció per part del Consell Regulador de la seva comunicació de baixa.
La fleca que cessi en la seva activitat tindrà com a màxim un mes, des de la seva baixa oficial al Consell Regulador, per abonar les quantitats que tingui pendents de liquidació.
Drets i obligacions de les fleques inscrites al Registre
14.1 Les persones operadores que ho sol·licitin i que compleixin els requisits de caràcter general i els específics que estableix el Reglament de la IGP, tenen el dret de ser inscrites al registre del Consell Regulador i el dret d'ús de la indicació geogràfica protegida Pa de Pagès Català.
14.2 Les persones físiques o jurídiques inscrites al registre queden obligades al compliment de les disposicions d'aquest Reglament, a la resta de normativa que els sigui aplicable i als acords presos per la Comissió Rectora.
14.3 Les fleques inscrites al registre del Consell Regulador tenen el dret a l'ús del logotip de la IGP en documentació, etiquetes, publicitat o propaganda.
14.4 Les fleques inscrites en el Registre d'establiments elaboradors, tenen dret a participar en els processos electorals del Consell Regulador com a elector dels seus representants en la Comissió Rectora, així com a ser candidat a membre d'aquesta Comissió Rectora, d'acord amb el règim electoral previst en aquest d'acord amb el règim electoral que preveu el Decret 285/2006, de 4 de juliol.
14.5 Les fleques elaboradores inscrites al Registre d'establiments elaboradors tenen dret a estar informats de tots els procediments interns utilitzats pel Consell Regulador.
14.6 Per a l'exercici dels drets descrits en aquest reglament o per tal de beneficiar-se dels serveis que presta el Consell Regulador, les fleques elaboradores inscrites en el Registre d'establiments elaboradors han d'estar al corrent del pagament de totes les seves obligacions econòmiques.
15.1 Per tal de controlar l'elaboració i l'expedició, així com els volums d'existències, si escau, i tot el que calgui per acreditar l'origen i la qualitat del pa emparat, les fleques inscrites al Registre d'establiments elaboradors estan obligades a presentar al Consell Regulador, amb la freqüència establerta per la Comissió Rectora, i en tot cas abans del 31 de gener de cada any, la declaració de les dades definitives de producció del pa emparat sota la IGP durant l'any anterior, així com la previsió de producció per l'any en curs.
15.2 Les dades esmentades en aquest article només poden facilitar-se i publicar-se genèricament, a efectes estadístics, sense cap referència de caràcter individual.
15.3 Totes les fleques elaboradores inscrites han d'emplenar, a més, els formularis que amb caràcter particular estableixi el Consell Regulador, o bé els que amb caràcter general pugui establir el Departament d'Agricultura, Ramaderia, Pesca, Alimentació i Medi Natural sobre producció, transformació, existències en magatzems i comercialització.
16.1 El Consell Regulador ha d'adoptar i registrar un emblema o logotip com a símbol de la Indicació Geogràfica Protegida Pa de Pagès Català.
El seu ús serà obligatori en qualsevol precinte de garantia, etiqueta, contra etiqueta, envasos, plaques, etc. que facin servir els operadors del pa emparat en la IGP Pa de Pagès Català.
16.2 El Consell Regulador pot fer obligatori que a l'exterior de les fleques elaboradores inscrites i als punts de venda vinculats, figuri una placa que indiqui que l'establiment està inscrit a la Indicació Geogràfica Protegida Pa de Pagès Català.
Etiquetatge dels productes emparats per la IGP i ús de marques
17.1 El producte emparat per la IGP Pa de Pagès Català ha d'anar proveït d'etiquetes numerades autoritzades pel Consell Regulador, d'acord amb les mencions previstes a l'article 31 del Decret 285/2006, de 4 de juliol.
A l'etiqueta ha de figurar imprès, de manera obligatòria i destacada, el nom de la IGP Pa de Pagès Català, el logotip propi, el qual inclou la menció "Consell Regulador", i el logotip de la UE, la marca comercial i la informació que, amb caràcter general, determini la legislació vigent en matèria de productes alimentaris.
17.2 El Consell Regulador ha de denegar l'aprovació de les etiquetes que per qualsevol causa puguin significar una confusió per a la persona destinatària final.
També pot revocar la utilització d'una etiqueta concedida anteriorment, quan hagin variat les circumstàncies de la firma propietària, mitjançant audiència prèvia de la firma interessada.
17.3 Els noms amb els quals figuren inscrits als registres del consell regulador de la IGP, així com les marques, els símbols, els emblemes, les llegendes publicitàries o qualsevol altre tipus de propaganda que s'utilitzi aplicada al producte protegit per la IGP no podran ser utilitzats sota cap concepte, ni tan sols pels mateixos titulars, en la comercialització d'altres productes no emparats, sens perjudici de les excepcions que estimi el consell regulador amb la sol·licitud prèvia de l'interessat al consell regulador, que ho podrà aprovar en cas que entengui que la seva aplicació no causa perjudici als productes emparats.
Control i certificació del pa emparat
18.1 El control i la certificació del pa emparat per la IGP Pa de Pagès Català l'efectua el Consell Regulador o el pot encarregar, per acord de la Comissió Rectora, a una entitat independent de certificació, d'acord amb el que disposen el capítol 5 del títol 1 i el capítol 2 del títol 4 del Decret 285/2006, de 4 de juliol.
18.2 El procediment de certificació, d'acord amb la norma EN 45011, podrà donar lloc al manteniment de la certificació, a la suspensió temporal de la certificació o a la suspensió definitiva de la certificació, d'acord amb el document de tractament de les desviacions detectades durant el procés de certificació.
Totes les persones físiques o jurídiques titulars de béns i drets inscrites al Registre de la IGP Pa de Pagès Català, les seves instal·lacions i productes, i els seus punts de venda vinculats, estan sotmesos al control i certificació realitzat pel Consell Regulador o per l'entitat externa de certificació a la qual el Consell Regulador hagi encomanat aquestes funcions, per tal de verificar que el producte que empara la Indicació Geogràfica Protegida Pa de Pagès Català compleix els requisits d'aquest Reglament, el plec de condicions i el manual de gestió de qualitat, i sens perjudici de les competències del Departament d'Agricultura, Ramaderia, Pesca, Alimentació i Medi Natural.
El Consell Regulador es regeix pel que determinen els articles 8 i següents del capítol II del títol I de la Llei 14/2003, de 13 de juny, de qualitat agroalimentària, i el capítol 2 del títol I del Decret 285/2006, de 4 de juliol, que la desenvolupa, i per aquest Reglament.
L'àmbit de competència del Consell Regulador pel que fa a zona d'elaboració, productes i persones o entitats és el següent:
a) Pel que fa a l'àmbit territorial, la zona d'elaboració assenyalada a l'article 4 d'aquesta disposició.
b) Pel que fa als productes, els protegits per la IGP Pa de Pagès Català.
c) Pel que fa a les persones físiques o jurídiques, les inscrites al Registre d'establiments elaboradors del Consell Regulador de la Indicació Geogràfica Protegida Pa de Pagès Català.
22.1 Els òrgans que integren el Consell Regulador són la Comissió Rectora i la Presidència.
22.2 Les funcions i el mandat del/de la president/a, i el funcionament de la Comissió Rectora i dels vocals tècnics, del/de la secretari/ària i del personal del Consell Regulador es regeixen pel que determinen els articles 8 i següents del capítol II del títol I de la Llei 14/2003, de 13 de juny, de qualitat agroalimentària, i el capítol 2 del títol 1 del Decret 285/2006, de 4 de juliol, que la desplega, i per aquest Reglament o la normativa que el substitueixi.
22.3 La Comissió Rectora està constituïda per 10 vocals, un/a dels/de les quals serà el/la president/a i un/a altre/a el/la vicepresident/a del Consell Regulador.
Aquests/es vocals, amb veu i vot, són elegits/des per sufragi universal lliure, directe i secret d'entre les persones inscrites al registre.
22.4 A les reunions de la Comissió Rectora hi assisteixen dues persones vocals tècniques designades pel conseller o la consellera d'Agricultura, Ramaderia, Pesca, Alimentació i Medi Natural o persona en qui delegui, amb veu però sense vot.
Per tal d'introduir la paritat de dones i homes, en aquesta designació s'ha d'afavorir la presència del sexe menys representat en la composició d'aquesta Comissió.
22.5 La Comissió Rectora es reuneix com a mínim una vegada al semestre amb caràcter ordinari i amb caràcter extraordinari sempre que el seu president o presidenta ho consideri oportú.
22.6 El/la president/a del Consell Regulador, que ho és a la vegada de la Comissió Rectora, és elegit/elegida d'entre els/les vocals amb dret a vot en primera votació per majoria absoluta i per majoria simple en segona votació.
Pel mateix procediment és elegit/da el vicepresident/a.
22.7 El vicepresident o vicepresidenta substitueix el president/a en les seves funcions per impossibilitat d'aquest/ últim/a d'exercir-ho.
22.8 Per cada un dels càrrecs de vocals de la Comissió Rectora es nomenarà una persona suplent elegida de la mateixa manera que la persona titular.
22.9 Els càrrecs de vocals són renovats cada quatre anys i poden ser reelegits.
22.10 En cas de cessament d'un/a vocal per qualsevol causa entrarà a formar part de la Comissió Rectora la persona suplent elegida.
22.11 El termini per a la presa de possessió del càrrec de vocal és com a màxim de set dies comptat des de la data de la seva designació.
22.12 Els vocals titulars han de representar les persones inscrites, com a persones físiques, o en representació de les persones jurídiques.
El/la vocal elegit/ida en qualitat de representant d'una persona jurídica cessa en el seu càrrec en cessar-ne com a representant, i serà substituït pel/per la nou/nova representant designat/da per la persona jurídica.
22.13 En el supòsit de cessament, renúncia o suspensió de tots els membres de la Comissió Rectora o d'un nombre de vocals que impedeixi la seva constitució o reunió per manca de quòrum, es nomena una Comissió gestora, formada per tres membres, nomenada pel conseller o la consellera d'Agricultura, Ramaderia, Pesca, Alimentació i Medi Natural de la manera que determina l'article 17 del Decret 285/2006, de 4 de juliol, la qual tindrà les mateixes funcions que la Comissió Rectora mentre duri el seu nomenament.
La Comissió gestora nomenada ha de convocar noves eleccions en el termini màxim de seixanta dies.
El Consell Regulador ha de comunicar al director o la directora general competent en matèria de qualitat agroalimentària la composició dels òrgans de govern respectius, les modificacions posteriors que s'hi puguin produir, el nomenament del secretari o secretària i, si escau, el seu cessament, en un termini de cinc dies hàbils a partir de la presa de possessió dels seus òrgans de govern.
24.1 El Consell Regulador té un/una secretari/ària, designat/ada pel/per la president/a del Consell Regulador, escoltada la Comissió Rectora, del/de la qual dependrà directament, que té com a funcions a més de les establertes per l'article 23 del Decret 285/2006, les següents funcions específiques:
a) Vetllar pel compliment del règim intern del Consell Regulador, exercint la prefectura immediata sobre el personal.
b) L'organització i direcció, seguint les directrius marcades per la Comissió Rectora, dels serveis administratius, financers, tècnics i de comunicació i imatge de la IGP.
25.1 Per al compliment de les seves fins, el Consell Regulador podrà contractar el personal administratiu o tècnic necessari, d'acord amb la dotació pressupostària que s'hagi aprovat prèviament.
25.2 La Comissió Rectora podrà comptar amb l'ajuda d'un equip d'assessorament format per professionals de la fleca, de reconegut prestigi en el seu àmbit de treball, i triats pel propi Consell Regulador.
Els informes o treballs fets per aquest equip no seran en cap cas vinculants.
26.1 El procediment electoral és el que estableixen l'article 8 de la Llei 14/2003, de 13 de juny, de qualitat agroalimentària, i el capítol 4 del Títol 1 del Decret 285/2006, de 4 de juliol, i aquest Reglament, i supletòriament per la normativa electoral general.
26.2 La junta electoral proclama la llista de persones candidates elegibles, garantint en la seva elaboració que els primers llocs de la llista estiguin ocupats alternativament per homes i dones, sempre i quan aquestes últimes hagin presentat candidatures al procés d'elecció.
26.3 Si el nombre total de persones inscrites no supera les tres-centes, el procediment electoral de representació és el que regula l'article 29 d'aquest Reglament.
El cens és elaborat pel Consell Regulador d'acord amb el Registre establert a l'article 10 d'aquest Reglament i està constituït per les persones inscrites al Registre d'establiments elaboradors.
28.1 El cens ha d'incloure necessàriament les dades següents:
Nom, cognoms i sexe de la persona titular en el Registre d'establiments elaboradors o qui sigui designat representant per l'empresa.
Aquesta dada la ressenyarà, si escau, la Junta Electoral de la IGP Pa de Pagès Català en el moment d'establir el nombre de meses electorals i la seva localització.
28.2 A la capçalera del full de cens hauran de figurar les dades següents:
El procediment electoral a què fa referència l'article 26.3 d'aquest Reglament té les característiques específiques següents:
29.1 El president o la presidenta del Consell Regulador procedeix a la convocatòria de les eleccions de la manera que determina l'article 33 del Decret 285/2006, de 4 de juliol.
Aquesta convocatòria, que serà publicada al DOGC mitjançant edicte de la direcció general competent en matèria de qualitat agroalimentària, designa la data en què es realitzarà l'assemblea de les persones inscrites en la qual es procedirà a l'elecció dels vocals de la Comissió Rectora.
29.2 L'edicte esmentat al punt anterior s'ha de publicar amb una antelació mínima d'un mes abans de la data de realització de l'assemblea.
29.3 El cens provisional es publica per mitjà d'exposició pública a la seu del Consell Regulador i als serveis territorials del Departament d'Agricultura, Ramaderia, Pesca, Alimentació i Medi Natural en un termini no superior a dos dies comptat des de la publicació al DOGC de l'edicte de convocatòria de les eleccions, durant un període de deu dies.
29.4 Es poden presentar reclamacions en relació amb el cens durant el període d'exposició pública, que hauran de ser resoltes per la Junta Electoral de la Indicació Geogràfica Protegida Pa de Pagès Català.
El termini màxim per resoldre serà l'endemà del dia de finalització de l'exposició pública del cens.
29.5 Les funcions de la Junta Electoral de Catalunya establertes a l'article 37.6 del Decret 285/2006, de 4 de juliol, seran assumides en aquest procés electoral per la Junta Electoral de la IGP Pa de Pagès Català, a excepció de la resolució dels recursos interposats contra aquesta Junta Electoral a què fa referència l'article 37.6.c) del Decret 286/2006, de 4 de juliol, que és assumit pel director o la directora general competent en matèria de qualitat agroalimentària.
29.6 Les candidatures es presenten davant el president o la presidenta de la Junta Electoral de la IGP Pa de Pagès Català en un termini màxim de quinze dies abans de la celebració de l'assemblea de totes les persones inscrites en els diferents censos a què fa referència l'article següent d'aquest Reglament.
En un termini de quaranta-vuit hores, la Junta Electoral proclamarà els/les candidats/candidates elegibles.
Contra l'acord de la Junta Electoral de proclamació de candidatures es pot interposar recurs davant el director o la directora general competent en matèria de qualitat agroalimentària.
29.7 En l'assemblea, la qual serà presidida per la Junta Electoral que actua com a mesa, es procedirà a l'elecció dels/de les vocals de la Comissió Rectora mitjançant votació personal i secreta.
Finalitzada la votació es procedirà al recompte i la Junta Electoral proclamarà les persones electes.
Contra aquesta proclamació es podrà interposar recurs davant el director o la directora general competent en matèria de qualitat agroalimentària en el termini de cinc dies, que haurà de resoldre en un termini de cinc dies.
29.8 El nombre de vocals és el que determina l'article 22 d'aquest Reglament.
30.1 El pressupost anual del Consell Regulador ha de ser aprovat per una majoria ponderada del 80% dels vocals de la Comissió Rectora (sempre que hi hagi un mínim d'assistència de la meitat més un dels/de les convocats/des).
En cas que no s'aprovi abans del 31 de desembre de cada any, es prorroga el pressupost de l'any anterior fins al moment en què s'aprovi.
30.2 El finançament del Consell Regulador s'efectuarà amb els recursos següents:
a) Les quotes a les quals fa referència l'article 31 d'aquest Reglament.
L'acceptació d'herència es farà sempre a benefici d'inventari.
S'exigirà una quota per la sol·licitud d'inscripció quan siguin noves inscripcions al Registre d'establiments elaboradors esmentat a l'article 10.1 d'aquest Reglament.
La persona obligada al pagament de la quota serà la persona operadora sol·licitant.
L'import de la quota el fixarà anualment la Comissió Rectora.
L'import d'aquesta quota haurà de ser com a màxim la suma de les quotes de manteniment dels darrers cinc anys, exigible amb efectes de l'1 de gener de cada any.
S'exigirà una quota anual per mantenir la inscripció, la qual serà exigible amb efectes de l'1 de gener de cada any.
La base serà el producte del nombre de quilograms de producte emparat pel valor mig en euros de venda del quilogram de la campanya anterior.
La persona obligada al pagament de la quota serà la persona física, jurídica o entitat de les enumerades a l'article 35.4 de la Llei general tributària que estigui inscrita com a titular al Registre d'establiments elaboradors esmentat a l'article 10.1 d'aquest Reglament.
L'import de la quota el calcularà la Comissió Rectora i el notificarà a les persones obligades per qualsevol mitjà admès a l'ordenament jurídic durant el primer trimestre de l'any.
a) Pel lliurament dels envasos i de les etiquetes numerades autoritzades pel Consell Regulador que preveu l'article 17 d'aquest Reglament, s'exigirà una quota en funció del valor documental de les etiquetes.
La Comissió Rectora determinarà la quantia del valor de les etiquetes o contra etiquetes.
L'import corresponent es farà efectiu en el moment del seu lliurament.
c) Per la realització de l'auditoria inicial prèvia a la inscripció de les fleques elaboradores.
Aquesta quota equivaldrà al cost que tingui la realització de l'auditoria pel consell regulador i es farà efectiva abans d'efectuar-se l'auditoria.
d) Per actuacions urgents o imprevistes, la Comissió Rectora podrà aprovar quotes extraordinàries sempre que siguin aprovades per una majoria del 80% dels vots presents (sempre que hi hagi un mínim d'assistència de la meitat més un dels/de les convocats/convocades).
31.4 L'incompliment de l'obligació de pagament dins els terminis previstos, reportarà interessos de demora calculats amb un tipus d'interès igual al tipus d'interès legal fixat per la Llei de pressupostos generals de l'Estat més dos punts, sens perjudici d'altres mesures que aquest incompliment pugui suposar d'acord amb el que estableix aquest Reglament.
31.5 En cas que un operador o una operadora tingui deutes previs amb el Consell Regulador i sol·liciti nous serveis, el Consell Regulador podrà imputar el pagament als deutes més antics i per tant, no tindrà l'obligació de desenvolupar el servei sol·licitat fins que s'hagin liquidat els deutes.
31.6 El no-pagament de les quotes esmentades anteriorment en el termini d'un any suposa la baixa del Consell Regulador, amb la instrucció prèvia de l'expedient corresponent el qual ha d'incloure audiència de la persona interessada per un termini de deu dies.
El règim sancionador és el que estableix el capítol 1 del títol IV de la Llei 14/2003, de 13 de juny, de qualitat alimentària.